Viborger Samler, 1834-10-25
Begge Parlamentets Huse ere ved en frygtelig Jldsvaade gangne op i Luer. Jlden udbrød den 16de d. om Aftenen henved Kl. 6 3/4. Aarsagen til Jldens Opkomst vides ikke, ligesom man ogsaa forskjelligt angiver det Sted i Overhuset, hvor den er opkommen. Henved Kl. 7 udbredte Efterretningen sig over hele Westminster. Tusinde af Mennesker strømmede til fra alle Sider af Hovedstaden, saa at man ikke kan erindre en lignende Trængsel. Det var et frygteligt skjønt Skuespil. Da Vandet, stod lavt i Themsen, og der kun kunde anbringes saa Sprøiter, saa havde man Mangel paa tilstrækkelige Redningsmidler. J Begyndelsen frygtede man ogsaa for Westminsterhall, der dog reddedes. Snart brød Flammen ud af alle Underhusets Vinduer og man saae Tagene paa Talerens og Secretairens Boliger at styrte ind. Taarnet imellem disse Bygninger og det saakaldte Jerusalem-Værelse, brændte paa een Gang paa alle Sider. Underhusets Bibliotheksværelse tilintetgjordes ved denne Leilighed aldeles. Hiint Taarn modstod meget længe Elementets Raserie, især da Sprøiterne arbeidede paa dette Punct med alMagt. Kort efter Midnat styrtede det ind med frygtelig Bragen, og Luerne blussede høit i Veiret, men qvaltes snart af en tyk Røgskye. Da Røgen havde fordeelt sig, kunde man tydeligen see begge Huses Tilintetgjørelse, Sproitefolkene søgte især at redde den Deel af Overhuset, der laae paa hiin Side af Taarnet; thi den øvrige Deel stod tilligemed Committeernes Værelser i Flammer og fortæredes ganske ligesom ogsaa Carderoben og Opsynsmændenes Værelser. Overhusets Bibliothek reddedes tilligemed Overhusets og Lord-Overkammerherrens Cancellier. Henved Kl. 11 lykkedes det at blive Herre over Jlden, og man roser i det Hele Sproitefolkenes Driftighed, endskjøndt man tilstaaer, at Slukningsanstalterne i London ikke ere en saadan Jldebrand voxen og savne den fælleds Overbestyrelse. Ved denne Leilighed ere 9 Personer haardt, deriblandt 3 dødeligt, og flere let saarede, hvori tildeels den store Trængsel var Skyld, mellem hvilken man, da Overhusets Tag styrtede ind med et frygteligt Brag, udspredte det Rygte, at et Krudtmagazin var sprunget i Luften. Det feilede ikke paa Lommetyve; dog bleve alvorlige Uordener forebyggede af Politiet og det opbudte Militair, samtlige tre Garderegimenter vare paa Benene. Kl. 3 havde Folkemængden adspredt sig. Blandt de Tilstedeværende bemærkede man Grev Munster, Lorderne Adolphuus og Frederick Fitzclarence, Lorderne Melbourne og Duncannon og Sir John Hobhouse, der alle udmærkede sig ved deres Driftighed. Jndenrigsministeren ledede med Livsfare Slukningsanstalterne fra Underhusets Tag, og var en afde Sidste, der forlode denne Plads, da denne Bygning ogsaa angrebes af Branden. Grev Munster, blev Kl. 3 om Morgenen med Nød og neppe reddet. Han var nemlig traadt ind i et Bibliothekværelse i den østlige Fløi af Underhuset, for at opmuntre Arbeiderne til dens Redning, da i det Samme en Bielke styrtede ind. En af Arbeiderne, ved Navn Daniel Mallam, greb Greven i Kraven og rev ham ud af Værelset, hvis Loft strax derpaa styrtede ind og saarede Arbeiderens Skulder. Lord Melbourne leiede paa Stedet alle Slags Vogne, for at redde de kostbare Documenter og Bøger, hvilket ogsaa tildeels lykkedes; begge Huses Meubler ere næsten aldeles ødelagte. Mange Privatpersoner have mistet Sager af Vigtighed, som de der havde indlagt; dog har Taleren reddet sine fleste Kostbarheder. Der er indledet den strængeste Undersøgelse, da man ogsaa har talt om Jldspaasættelse, og endog har paastaaet, at manden foregaaende Aften havde fundet Lunter i Talerens Huus. Ved hiin Bygnings Tilintetgjørelse har man i Grunden kun Ødelæggelsen af et Oldtidsminde at beklage, til hvilket Erindringer fra Aarhundreder knytte sig, men som var saa forældet, at det ikke mere passede til sin nærværende Brug. Allerede længe havde Hr. Hume og andre af Underhusets Medlemmer andraget paa Opførelsen af en ny Bygning. Den 17de om Middagen samledes Cabinets raadet; indtil videre har Kongen stillet sit ny Pallads i St. James Park til Nationens Afbenyttelse.